Toplotna črpalka običajno doseže življenjsko dobo vsaj 15 let. Ob pravilnem vzdrževanju in spremljanju delovanja pa lahko tudi več, celo do 20 ali 25 let. Veliko vlogo pri tem igra tudi sama izvedba montažnih del in izbira izvajalca. Pa tudi lokacija namestitve je pomembna. Na območjih, kjer je pogost na primer izpad električne energije, je delovanje toplotne črpalke namreč lahko ogroženo in oslabljeno, kar posledično vodi do krajše življenjske dobe.